Voluntats divines obstaculitzades per l’Església, 1

"Deixeu que el dret brolli com l'aigua i la justícia ragi com un torrent  
inestroncable" (profeta Amós, 5: 24).

Ai dels qui, del llit estant, / planegen el mal / i en fer-se clar, l'executen, / abusant del poder / que tenen a les mans! / Si desitgen camps, els roben; / si volen cases, les prenen; / extorsionen el cap de casa / i la seva família, / li arrabassen l'heretat. / Per això diu el Senyor: / També jo, mala gent, / tinc plans contra vosaltres; / serà un jou / que no us trauré del damunt... (Miquees 2: 1-3)

Cada set anys, condoneu els deutes de tothom. La condonació es fa així: quan es proclami la condonació dels deutes en honor del Senyor, tota persona que hagi fet un préstec a un altre israelita, un germà seu, li perdonarà el deute i no l’hi reclamarà més. (Deuteronomi 15: 1-2)

Notes: La primera frase és la més bona de tota la Bíblia, i l’Església no l’ha publicada mai.

Els profetes Amós i Miquees no són quasi gens coneguts, perquè les diuen “massa grosses”.

El profeta Miquees denuncia molt durament, com cal, el robatori del camp i/o de la casa d'un veí. Perquè tant una cosa com l'altra eren accions molt greus i prohibides per Jahvè, perquè implicaven la misèria total de la persona afectada.

Avui dia no es roben ni camps ni cases, però es fan coses equivalents: Si t'acomiaden de la feina, o no se't defensa el lloc de treball, ve a ser equivalent de com si et robessin el camp. I si et posen un lloguer que no pots pagar, és lo mateix com si et robessin la casa.

PagèsFerret

Escriptors

“Somnis de justícia”